Αλβέρτος της Βυρτεμβέργης

Ο Αλβέρτος (γερμ. Albrecht, 23 Δεκεμβρίου 1865 - 31 Οκτωβρίου 1939) από τον Οίκο της Βυρτεμβέργης ήταν Διάδοχος και μετά τιτουλάριος Βασιλιάς & Δούκας της Βυρτεμβέργης.

Βιογραφία
Ο Αλβέρτος Μαρία Αλέξανδρος Φίλιππος Ιωσήφ γεννήθηκε στη Βιέννη Ήταν ο πρωτότοκος γιος του Φιλίππου της Βυρτεμβέργης και της Μαρίας Θηρεσίας των Αψβούργων-Λωρραίνης, κόρης του Αλβέρτου, Αρχιδούκα της Αυστρίας και Δούκα του Τέσσεν. 

Το 1883 εισήλθε στο 19ο Σύνταγμα Ουλάνων (λογχοφόρων ιππέων) της Βυρτεμβέργης. Όταν ξεκίνησε ο Α΄ Παγκόσμιος Πόλεμος, ο Αλβέρτος ανέλαβε την 4η Στρατιά της Γερμανίας με Αρχηγό του Επιτελείου τον Βάλτερ φον Λύττβιτς. Μαζί με τον διάδοχο Γουλιέλμο κέρδισαν τη μάχη των Αρδεννών το 1914. Η στρατιά συμμετείχε στην Α΄ Μάχη του Μάρνη και μετά στη Φλάνδρα, στη Μάχη του Έιζερ. Έλαβε μέρος και στη Β΄ Μάχη του Υπρ, όπου χρησιμοποιήθηκαν αέρια. Του απονεμήθηκε η διάκριση της Αξίας το 1915 και έγινε στρατάρχης το επόμενο έτος. Του δόθηκε το Σώμα Αλβέρτος το 1917 και έγινε υπεύθυνος του νότιου μέρους του Δυτικού Μετώπου ως την ανακωχή στις 11 Νοεμβρίου 1918.

Μεταπολεμικά
Το 1917 διαδέχθηκε τον πατέρα του ως διάδοχος του βασιλείου της Βυρτεμβέργης. Στον πόλεμο η Γερμανία ηττήθηκε και ακολούθησε επανάσταση· οι ηγεμόνες της Γερμανίας παραιτήθηκαν, μεταξύ τους και ο Γουλιέλμος Β΄ της Βυρτεμβέργης. Το 1921 απεβίωσε ο Γουλιέλμος Β΄ και ο Αλβέρτος τον διαδέχθηκε ως τιτουλάριος βασιλιάς, δούκας της Βυρτεμβέργης και επικεφαλής του Οίκου. Το 1939 απεβίωσε στο Κάστρο Άλτσχαουζεν και τον διαδέχθηκε ο πρωτότοκος γιος του Φίλιππος Αλβέρτος.

Οικογένεια
Νυμφεύτηκε το 1893 τη Μαργαρίτα Σοφία των Αψβούργων-Λωρραίνης, κόρη του Καρόλου Λουδοβίκου της Αυστρίας, και είχε τέκνα:
 Φίλιππος Αλβέρτος (1893 - 1975), τιτουλάριος Βασιλιάς & Δούκας της Βυρτεμβέργης.
 Αλβέρτος Ευγένιος (1895 - 1954), Πρίγκιπας της Βυρτεμβέργης. Νυμφεύτηκε τη Ναντέζντα των Βέττιν - Σαξονίας-Κόμπουργκ & Γκότα, κόρη του Φερδινάνδου της Βουλγαρίας.
 Κάρολος Αλέξανδρος (1896 - 1964), Πρίγκιπας της Βυρτεμβέργης.
 Μαρία Αμαλία (1897 - 1923).
 Μαρία Θηρεσία (1898 - 1928).
 Μαρία Ελισάβετ (1899 - 1900).
 Μαργαρίτα Μαρία (1902 - 1945).

Διακρίσεις
Του απονεμήθηκε η διάκριση του Τάγματος του Μέλανος Αετού, του Μαξιμιλιανού Α΄ Ιωσήφ της Βαυαρίας, της Αξίας και του Χρυσόμαλλου Δέρατος.

Αναφορές και Υποσημειώσεις

Πηγές
 Tuchman, Barbara W. (2014). Guns of August. Random House Trade. ISBN 978-0-345-38623-6.
 Tucker, Spencer C .; Roberts, Priscilla Mary (2005). Encyclopedia of World War I. ABC-Clio. ISBN 1-85109-420-2. OCLC 61247250.
 Zabecki, David T. (28 October 2014). Germany at War: 400 Years of Military History. ABC-CLIO. ISBN 1598849816

Εξωτερικοί σύνδεσμοι
 Albrecht, Duke of Württemberg
 Pictures of the children of Albrecht

Οίκος της Βυρτεμβέργης